**KLAIPĖDOS MIESTO SAVIVALDYBĖS TARYBA**

**NEĮGALIŲJŲ REIKALŲ TARYBA**

**POSĖDŽIO PROTOKOLAS**

2015-10-28 Nr. TAR1-73

Klaipėda

 Posėdis įvyko 2015-10-28, posėdžio pradžia 15:05 val.

 Posėdžio sekretorė Jurgita Šekštėnienė.

 Dalyvauja: Kazys Bagdonas, Danutė Daukantienė, Donatas Kaubrys, Sigita Kurmelienė, Alvydas Lenkauskas, Saulius Liekis, Nina Puteikienė, Adolfas Ruškys, Janina Tulabienė, Laima Stelingienė, Tomas Meškinis, Aušra Dragašienė, Vladas Alsys.

 DARBOTVARKĖ:

 1. Dėl Klaipėdos miesto Neįgaliųjų reikalų tarybos pirmininko pavaduotojo rinkimų-Kazys Bagdonas.

 2. Dėl Neįgaliųjų reikalų tarybos pateikto rašto strateginio plano papildymo pristatymo- Kazys Bagdonas.

3. 2015-2016 metų veiklos plano pristatymo-Kazys Bagdonas.

 4. Dėl žmonių su negalia konferencijos organizavimo Klaipėdoje-Kazys Bagdonas.

5. Dėl tarptautinės neįgaliųjų dienos renginių, Klaipėdoje, kituose miestuose-Kazys Bagdonas.

6. Kiti klausimai

 1. SVARSTYTA. Klaipėdos miesto Neįgaliųjų reikalų tarybos kandidatų į pirmininko pavaduotojo rinkimas.

 Pirmininkas Kazys Bagdonas pasiūlė kandidatu į pirmininko pavaduotoju Saulių Liekį. Janina Tulabienė pasiūlė kandidate Niną Puteikienę. Kiekvienas narys prisistatė informaciją apie save. Klaipėdos miesto Neįgaliųjų reikalų tarybos pirmininko pavaduotojo rinkimai narių siūlymu įvyko atviru balsavimu. Komisijos nariai balsavo už Niną Puteikienę (5 balsai), už Saulių Liekį (6 balsai).

 NUTARTA:

 1. Neįgaliųjų reikalų tarybos pirmininko pavaduotoju išrinkti Saulių Liekį, Klaipėdos miesto savivaldybės tarybos Sveikatos ir socialinių reikalų komiteto narys.

 2. SVARSTYTA. Neįgaliųjų reikalų tarybos pateikto rašto strateginio plano papildymo pristatymas.

 Pirmininkas Kazys Bagdonas siekiant užtikrinti veiklos tęstinumą perskaitė ir supažindino su praėjusios kadencijos pateikto Klaipėdos miesto tarybai strateginiu planu. Pasiūlė visiems nariams išsakyti savo nuomones dėl strateginių planų papildymo. Tarybos narių nuomonėms išsiskyrus dėl šio plano buvo pasiūlyta papildyti strateginį planą.

Janina Tulabienė pasiūlė prie strateginio plano įtraukti „Bendruomenės namai“ privažiavimą, nes nėra jokio privažiavimo neįgaliesiems.

Nina Puteikienė pritarė ir pasiūlė papildyti strateginį planą, dėl sporto paslaugų neįgaliesiems.

Aušrai Dragašienei paprieštaravus dėl Liudviko Stulpino progimnazijos lifto (keltuvo) įrengimo, kad ši mokykla būtų pilnai pritaikyta judėjimo negalią turintiems mokiniams, kadangi jau yra keletą mokyklų kuriuose jau visa tai įrengta. Paminėjo, kad šios mokyklos turi ir autobusą, kuris vaikus atveža į tam pritaikytas mokyklas. Pasiūlė geriau pirma sutvarkyti viską ko trūksta tose mokyklose, kuriuose jau yra daug padaryta, nei skirti pinigus mokyklai kuriai reikės daug lėšų visa tai įrengti.

NUTARTA:

 Visi Neįgaliųjų reikalų tarybos nariai pirmininkui elektroniniu paštu pateikia aktualius klausimus, kuriuos siūlo papildomai įtraukti į strateginį planą. Paruošti raštą Klaipėdos miesto tarybai svarstymui. Nuvykti į mokyklas ir jas apžiūrėti.

 3. SVARSTYTA. 2015-2016 metų veiklos plano pristatymas.

K. Bagdonas pristatė 2015-2016 metų veiklos planą. Supažindino dalyvius su Neįgaliųjų reikalų tarybos veiklos planais, tikslais ir funkcijomis. Pasiūlė daugiau susitikimų rengti išvykose, atlikti neįgaliųjų apklausas. Išsakę savo nuomones, Neįgaliųjų reikalų tarybos nariai, sutarė sekantį posėdį rinktis 2015-11-11.

NUTARTA:

Su konkrečiais pasiūlymais dėl veiklos plano rinktis į sekantį posėdį 2015-11-11.

 4. SVARSTYTA. Žmonių su negalia konferencijos organizavimo Klaipėdoje.

 Pirmininkas priminė, kad gruodžio 3 dieną yra Tarptautinė neįgaliųjų diena. Danutė Daukantienė informavo apie planuojamus gruodžio 3 dieną vykstančius renginius skirtus šiai dienai. Kazys Bagdonas pasiūlė sudaryti darbo grupę kuri pasiruoštų konferencijai. Konferencijos tema „Neįgaliųjų švietimo galimybės Klaipėdos mieste“. Darbo grupei pasisiūlė: Kazys Bagdonas, Alvydas Lenkauskas, Aušra Dragašienė, Janina Tulabienė, Laima Stelingienė, Saulius Liekis, Nina Puteikienė. Patalpas šventei pasiūlė Alvydas Lenkauskas Klaipėdos miesto savivaldybės kultūros centro „Žvejų rūmai“ direktorius.

NUTARTA:

 Ruoštis konferencijai. Perduoti pakvietimus į renginius per neįgaliųjų įstaigas ir centrus.

 5. SVARSTYTA. Tarptautinė neįgaliųjų diena, renginiai, Klaipėdoje, kituose miestuose.

 Tomas Meškinis pasiūlė suorganizuoti Neįgaliųjų žiemos sporto šventę, tai pat vasaros sporto šventę pajūryje. Pasiūlė kitam posėdžiui iškviesti iš Sporto ir Kūno kultūros skyriaus vedėją, Ugdymo ir Švietimo departamento direktorę, BĮ. Klaipėdos Kūno kultūros Rekreacijos Centro vadovą, Klaipėdos miesto savivaldybės administracijos direktorių.

Nina Puteikienė pasiūlė atskirų negalių problemas, dėl kurčiųjų, aklųjų ir t.t., kad įstaigų vadovai supažindintų, papasakotų daugiau jiems aktualias problemas.

NUTARTA:

Ruoštis šventei gruodžio 3d. Neįgaliųjų tarptautinei dienai. Žiemos sporto šventei.

Iškviesti Sporto ir Kūno kultūros skyriaus vedėją, Ugdymo ir Švietimo departamento direktorę, BĮ. Klaipėdos Kūno kultūros Rekreacijos Centro vadovą, Klaipėdos miesto savivaldybės administracijos direktorių.

6. SVARSTYTA. Kiti klausimai.

Svečias kitiems metams pasiūlė įtraukti strateginiam planui 2016 m. sporto šventės organizavimui pateikti 1-2 etatus skirti neįgaliųjų treneriams.

Danutė Daukantienė pakvietė gruodžio 3d. į organizuojamą šventę neįgaliesiems „Šokių festivalis“ kuri vyks „Žvejų rūmai“.

NUTARTA:

Papildyti strateginį planą 2016m.

Pagal galimybes sudalyvauti „Šokių festivalis“ organizuojamoje šventėje.

Posėdžio pabaiga 16:35 val.

Posėdžio pirmininkas Kazys Bagdonas

Posėdžio sekretorė Jurgita Šekštėnienė